Metropola urbo Kaljaro

La Metropola urbo Kaljaro, itale Città metropolitana di Cagliari, troviĝas en la regiono Sardio, en Italio. Ĝi estas unu el la kvin provincoj de la insulo. Ties situo estas en la plej sudo de la insulo, nome ĉirkaŭ la golfo de Kaljaro. La ĉefurbo estas la urbo Kaljaro mem, kiu estas ankaŭ la ĉefa urbo de la insulo. Fondita la 4-an de februaro 2016, ĝi de 2016 ĝis 2021 havis nur malpli ol trionon de la areo de la antaŭa provinco Kaljaro - 1 248 anstataŭ antaŭe 4 596 kvadrataj kilometroj - kaj disdonis multajn komunumojn al la ĉirkaŭaj provincoj. Sed per nova administra reformo ĝi en 2021 rericevis multajn komunumojn de la tiam malfondita pli norda provinco Sud-Sardio.